Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τροποποίηση του κανονισμού (ΕΟΚ) αριθ. 2358/71 περί κοινής οργανώσεως αγοράς στον τομέα των σπόρων προς σπορά και για τον καθορισμό, για τις περιόδους εμπορίας 2000/2001 και 2001/2002, των ποσών της ενίσχυσης που χορηγείται στον τομέα των σπόρων προς σπορά (1999/C 59/12)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τον κανονισμό (ΕΟΚ) αριθ. 2358/71 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 192/98 (2), και ιδίως το άρθρο 3 παράγραφοι 3 και 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΟΚ) αριθ. 2358/71 περιλαμβάνει στο παράρτημά του τις ποικιλίες του είδους Oryza sativa L. των τύπων japonica και indica μεταξύ των προϊόντων στα οποία μπορεί να χορηγηθεί ενίσχυση για την παραγωγή βασικών σπόρων ή πιστοποιημένων σπόρων προς σπορά 7 ότι η διάκριση μεταξύ των δύο ποικιλιών είναι μάλλον γενετικού χαρακτήρα που συνεπάγεται μεταξύ άλλων βρωματολογικές αναλύσεις 7 ότι οι αναλύσεις αυτές είναι περίπλοκες και ο γενετικός χαρακτήρας ορισμένων ποικιλιών που έχουν εμφανισθεί στην αγορά δεν είναι εύκολο να προσδιορισθεί μεταξύ των τύπων japonica και indica 7 ότι πρέπει επομένως να τροποποιηθεί το εν λόγω παράρτημα, κατά τρόπον ώστε να διακρίνεται το είδος Oryza sativa L. μόνο σε μορφολογική βάση 7

ότι ο κανονισμός (ΕΟΚ) αριθ. 2358/71 περιλαμβάνει στο παράρτημά του την Cannabis sativa L. (μονόοικο) μεταξύ των προϊόντων στα οποία μπορεί να χορηγηθεί ενίσχυση για την παραγωγή βασικών σπόρων ή πιστοποιημένων σπόρων προς σπορά 7 ότι ορισμένες ποικιλίες διοίκου Cannabis sativa L. είναι επί του παρόντος συγκρίσιμες με τις μονόοικες ποικιλίες όσον αφορά την περιεκτικότητά τους σε τετραϋδροκανναβινόλη (THC) 7 ότι το Συμβούλιο όρισε, στο άρθρο 3 παράγραφος 1 του κανονισμού (ΕΟΚ) αριθ. 619/71 του Συμβουλίου της 22ας Μαρτίου 1971, περί καθορισμού των γενικών κανόνων χορηγήσεως της ενισχύσεως για το λίνο και την κάνναβη (3), όπως τροποποιήθηκε τελευταία από τον κανονισμό (ΕΚ) αριθ. 1420/98 (4), ότι η ενίσχυση στην παραγωγή χορηγείται μόνο για την κάνναβη η οποία έχει συγκομισθεί μετά το σχηματισμό των σπόρων και έχει παραχθεί από πιστοποιημένους σπόρους των ποικιλιών που απαριθμούνται στον κατάλογο που καθορίζεται σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της καννάβεως (5), όπως τροποποιήθηκε τελευταία από τον κανονισμό (ΕΚ) αριθ. 3290/94 (6) 7 ότι, για τους σκοπούς της χορήγησης της ενίσχυσης στην παραγωγή κάνναβης για τις περιόδους 1998/1999 έως 2000/2001, το Συμβούλιο διευκρίνισε ότι στον κατάλογο αυτό αναγράφονται μόνο οι ποικιλίες, για τις οποίες έχει διαπιστωθεί ποσοστό THC που δεν υπερβαίνει το 0,3 % και για τις μετέπειτα περιόδους που δεν υπερβαίνει το 0,2 % 7 ότι πρέπει επομένως να τροποποιηθεί το παράρτημα του κανονισμού (ΕΟΚ) αριθ. 2358/71, ώστε να αναφέρεται για την Cannabis sativa L. στις ποικιλίες με περιεκτικότητα σε τετραϋδροκανναβινόλη που δεν υπερβαίνει το 0,3 % για την περίοδο εμπορίας 2000/2001 και το 0,2 % για τις μεταγενέστερες περιόδους εμπορίας, και να καθοριστούν οι εν λόγω ποικιλίες σύμφωνα με τη διαδικασία που προβλέπεται στο άρθρο 11 του κανονισμού (ΕΟΚ) αριθ. 2358/71 7

ότι ο κανονισμός (ΕΟΚ) αριθ. 2358/71 περιλαμβάνει στο παράρτημά του τις ποικιλίες του Lolium perenne L. υψηλής αντοχής, όψιμη ή ημιόψιμη, τις νέες ποικιλίες και άλλες, καθώς και τις ποικιλίες χαμηλής αντοχής, ημιόψιμη, ημιπρώιμη ή πρώιμη 7 ότι οι τιμές των ποικιλιών αυτών στις εξωτερικές αγορές δεν δικαιολογούν πλέον τη διάκριση αυτή και κατά συνέπεια πρέπει να τροποποιηθεί το εν λόγω παράρτημα, ώστε να αναφέρεται στο Lolium perenne L. χωρίς διάκριση ποικιλιών 7

ότι, για τους σπόρους προς σπορά που περιλαμβάνονται στο παράρτημα του κανονισμού (ΕΟΚ) αριθ. 2358/71 και οι οποίοι θα τεθούν σε εμπορία κατά τις περιόδους 2000/2001 και 2001/2002, η κατάσταση της αγοράς εντός της Κοινότητας και η προβλεπόμενη εξέλιξή της δεν επιτρέπουν να εξασφαλιστεί ένα δίκαιο εισόδημα για τους παραγωγούς 7 ότι θα πρέπει να αντισταθμιστεί ένα μέρος του κόστους παραγωγής με τη χορήγηση ενίσχυσης 7

ότι το άρθρο 3 παράγραφος 2 του κανονισμού (ΕΟΚ) αριθ. 2358/71 προβλέπει ότι το ποσό της ενίσχυσης πρέπει να καθοριστεί λαμβάνοντας υπόψη, αφενός, την ανάγκη να εξασφαλιστεί η ισορροπία μεταξύ του όγκου της παραγωγής που είναι αναγκαία στην Κοινότητα και των δυνατοτήτων διάθεσης της παραγωγής αυτής και, αφετέρου, τις τιμές των προϊόντων αυτών στις εξωτερικές αγορές 7

ότι η εφαρμογή των κριτηρίων αυτών οδηγεί στον καθορισμό του ποσού των ενισχύσεων που εφαρμόζονται για τις περιόδους εμπορίας 2000/2001 και 2001/2002 στα επίπεδα που αναφέρονται στο παράρτημα II,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΟΚ) αριθ. 2358/71, προστίθεται η ακόλουθη παράγραφος 6:

«6. Οι ποικιλίες της Cannabis sativa L. που είναι επιλέξιμες για την ενίσχυση που προβλέπεται στο παρόν άρθρο καθορίζονται σύμφωνα με τη διαδικασία που προβλέπεται στο άρθρο 11.»

Άρθρο 2

Το παράρτημα του κανονισμού (ΕΟΚ) αριθ. 2358/71 αντικαθίσταται από το παράρτημα I του παρόντος κανονισμού.

Άρθρο 3

Για τις περιόδους εμπορίας 2000/2001 και 2001/2002, τα ποσά της ενίσχυσης που χορηγείται στον τομέα των σπόρων προς σπορά και αναφέρεται στο άρθρο 3 του κανονισμού (ΕΟΚ) αριθ. 2358/71, καθορίζονται στο παράρτημα II του παρόντος κανονισμού.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 246 της 5.11.1971, σ. 1.

(2) ΕΕ L 20 της 27.1.1998, σ. 16.

(3) ΕΕ L 72 της 26.3.1971, σ. 2.

(4) ΕΕ L 190 της 4.7.1998, σ. 7.

(5) ΕΕ L 146 της 4.7.1970, σ. 1.

(6) ΕΕ L 349 της 31.12.1994, σ. 105.

ΠΑΡΑΡΤΗΜΑ I

«ΠΑΡΑΡΤΗΜΑ

>ΘΕΣΗ ΠΗΝΑΚΑ>

»+

ΠΑΡΑΡΤΗΜΑ II

>ΘΕΣΗ ΠΗΝΑΚΑ>